hu hu hu hu hu hu hu hu hu hu hu hu hu hu hu hu en hu hu fr hu hu hu hu hu fr hu hu hu hu hu es hu hu hu hu hu hu hu hu hu hu it hu de hu hu hu en hu hu hu hu es hu hu hu hu hu hu hu hu hu hu hu hu hu hu hu hu hu sk cs en lt hu hu hu hu hu hu en hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu sv hu hu hu hu hu hu hu pl hu hu hu hu hu hu hu hu hu hu hu hu en hu hu hu hu hu hu hu hu sk hu id hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu ru hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. január 14.
Ugrás a navigációhoz Ugrás a kereséshez
Az a bizonyos címadó banánhéj
A Banánhéjkeringő Bacsó Péter 1986-ban készült, majd 1987 elején bemutatott filmvígjátéka, szatírája. Megjelent DVD-n is a Magyar Filmek Gyűjteménye 7. kiadványaként 2006-ban.
Bacsó filmszatírája érdekes szögből mutatja be az éppen a rendszerváltáshoz közeledő, készülődő értelmiséget, sőt Magyarországot egy sikeres orvos életének megdöbbentően gyors lefolyású, ám ijesztően hiteles és életszerűen bemutatott összeomlásán keresztül.
A történet már csak azért sem igazán vígjáték, mert az események teljességgel logikusan következnek egymásból, és a karikatúraszerűen megrajzolt figurák szövege is teljesen megszokott, jólismert fordulatokkal fűszerezett, hiteles szövegek.
Kondacs doktornak ugyan igencsak érdekes a személyisége. Egyszerre meghunyászkodó és lázadó, hirtelen haragú és bárány szelídségű, tehetséges és tutyi-mutyi. Bár nehéz eldönteni, hogy eme tulajdonságok egy része nem valamiféle különös restség következményei-e. Különös, mert a doktor egyébként szorgalmas, igyekvő ember. Mintha alkotója, Bacsó szándéka szerint a magyar nép őstípusa akarna lenni. Vagy legalábbis a többségé.
És Kondacs mintha belecsöppent volna a többi, Bacsó válogatta nagy magyar őstípus közé. Megszokta volna őket, és csak néha-néha csodálkozik rájuk.
A legmulatságosabb talán valóban az, hogy a börleszkszerű helyzetek ellenére a párbeszédek, gesztusok nemcsak kínosan hitelesek, de már-már közhelyszerűen jólismertek is. Éppen csak annyiban nem, amennyire logikusan és életszerűen idomulnak az abnormális, illogikus helyzetekhez.
Dr. Kondacs Ágoston – Dés Mihály
Jutka nővér – Udvaros Dorottya
Wilhelm Klára – Básti Juli
Piroska, Bartusekné – Tordai Teri
Bartusek Zoltán – Melis György
Rexa Lajos – Garas Dezső
Tótisz Edvin professzor – Benkő Gyula
Bregyán alezredes – Bitskey Tibor
Nyomozó – Bezerédi Zoltán
Nyomozó – Kovács Lajos
Klára apja – Csurka László
Klára anyja – Zolnay Zsuzsa
Schulek Ilona – Kari Györgyi
Rendőr – Eperjes Károly
Sabján Kis Aladár, tsz-elnök – Szatmári István
Pszichiáter – Vajda László
Bohák elvtárs – Szacsvay László
Anyakönyvvezető – Halász László
Énekesnő – Cserháti Zsuzsa
Makucs néni – Földessy Margit
Huber Etus – Nehrebeczky Lujza
Huber Attila – Balogh Tamás
Iskolaigazgató – Végvári Tamás
Kémiatanár – Némethy Ferenc
TV riporter – Moldoványi Ákos
Valaki elátkozhatta Kondacs doktort, a jó képességű, elismert orvost, sikeres embert, egykori olimpikont.
Éppen esküvőjére sietne, mikor egy idegösszeroppanásos, meztelen nő bukkan fel a Batthyány-örökmécsesnél a március 15-i ünnepség közelében. Kondacs ráteríti az esőkabátját, de bár ne tette volna! Kellemetlen események sorozatát indítja el ezzel az apró, emberi gesztussal. Így ez lett életében az a bizonyos címadó banánhéj.
Mivel személyi igazolványa a kabátban maradt, az összegyűlt násznép bosszúságára el kell halasztani az esküvőt.
Rexa és Kondacs a fogdában (Garas Dezső és Dés Mihály)
Menyasszonya pedig este, az esküvő nélküli lakodalom végeztével egyszerűen kidobja. Éjjel a rendőrségen keveredik konfliktusba, az állambiztonság pedig rászáll abban a hiszemben, hogy a pucér nő felbukkanása a Nyugat provokációja volt, és Kondacs valamilyen szerepet játszott ebben.
Kondacs, aki úgy tűnik, mindeddig igyekezett magát távol tartani és kívülállóként, előkelő idegenként nem szembesülni a világ abszurditásaival, most rákényszerül, hogy sorra szembenézzen velük. És ez számára szokatlan érzést, ingerültséget vált ki belőle. Kezdve már az anyakönyvvezetővel. Folytatódva főnöke, Tótisz professzor veleszületett vagy szenilitás okozta ravaszdi ostobaságával, az ügyeletes rendőrtiszt kreténségével, a III/III-as nyomozó nyomasztóan nagyívű, irodalmi ihletésűnek szánt hasonlataival („A élet olyan, mint egy nagy, nyugodt tiszta tó.”, ...).
Miután állásából is elbocsátják, édesanyja sírjához bujdokolna a temetőbe, de onnan is kispricceli a figyelmetlen kertész.
Jutka nővér és Kondacs a parkban (Udvaros Dorottya és Dés Mihály)
Csak Jutka nővér áll mellette végig rendületlenül. Tőle kapja a remek ötletet: kérdezzék ki az idegösszeroppanásos nőt, hátha eme vonalon, a kiindulóponttól vissza lehet gombolyítani a félresiklott eseményeket.
Kondacs beszél is vele, de a bajok mégsem ezen az úton látszanak rendeződni. Hanem úgy tűnik, magas pártfogóinak, Bartusek elvtársnak, Bregyán alezredes elvtársnak a közbenjárása érett be minden vonalon szinte percre pontosan. A Lipótmező kertjében érik utol csaknem egyszerre, és járulnak elé bocsánatkérésre a titkosrendőrök, a tsz-elnök, Rexa és a többiek.
Kondacs így egyszerre, együtt látva őket döbben rá, hogy a hülyék tulajdonképpen egész jól elvannak egymás között, és rá se lennének ennyire veszélyesek, ha nem lógna ki ennyire közülük. Tekintetét követve Jutka nővérben szavak nélkül is tudatosul ugyanez, és egy jelentőségteljes összenézést követően ruháikat szerteszórva, kéz a kézben, pucéran sétálnak be az elmegyógyintézet épületébe az időközben a társaságuk köré gyűlt álmélkodó ápoltak gyűrűjében.
A Batthyány-örökmécses a Báthory utca és a Hold utca kereszteződésénél, Budapest, V. kerület.
A házasságkötőterem a Kossuth Lajos tér 9. alatti Budapest II. számú Központi Házasságkötő-terem volt.
A Császárkert Étterem bárja (Gödöllő, Ady Endre sétány 1.)
Kondacs doktor kórháza a Mexikói út 60-ban található Mozgásjavító Általános Iskola volt (akkoriban is). A belső kórházi felvételek az Uzsoki utcai, akkoriban Weil Emil nevét viselő kórházban készültek.
A focipálya a IKV (Ingatlankezelő Vállalat) pályája a Lumumba (maː Róna) utcában volt, körülbelül az Uzsoki kórház új épületei illetve mellette elterülő parkolója helyén. (Ez a forgatási helyszín is közel esik a filmgyár Róna utcai telepéhez.)
A Csilla Espresso (Kolosy tér 1/A. Maː optikai szaküzlet).
Schulek Ilonáék lakása a film szerint a Hungária körút 53-as számú házban volt.
A Farkasréti temető (Hóvirág utca felőli része)
Általános iskola a Füredi utcai lakótelepen (Álmos vezér tér)[1]
A Déli pályaudvar váróterme
Agro Hotel, XII. Normafa út 50. (Ma: Normafa Idősek Otthona)
A „Lipótmező”, az Országos Pszichiátriai és Neurológiai Intézet (OPNI) épülete és kertje (II. kerület, Hűvösvölgyi út 116.).
A fellobogózott téren várakozó fotósok között Antall Péter, Antall József későbbi miniszterelnök fia is felismerhető.
A Kondacs doktort alakító alkalmi színész, Dés Mihály író még a forgatás évében, 1986-ban Spanyolországban telepedett le, és csak 2009-ben költözött vissza Budapestre.
Banánhéjkeringő a PORT.hu-n (magyarul)
Banánhéjkeringő az Internet Movie Database-ben (angolul)
Banánhéjkeringő a Box Office Mojón (angolul)
Filmévkönyv 1986, a magyar film egy éve, Magyar Filmintézet, Budapest, 1987, ISSN 0230-2047 (Benne fotókkal a filmből), 40-42. oldal
Lukácsy Sándor: Banánhéjkeringő - Mit takar el a fügefalevél? Filmvilág, 1987/04 14-15. old., on-line
Andor Tamás-Kende Tamás-Szabó B. István: Bacsókönyv,[2] Budapest, Napvilág, 2007, 320 oldal, ISBN 9789639697140 (benne ismertetés és több színes fotó a filmből)
↑ A borítón látható félreérthető felirat alapján néhány adatbázisban: Bacsó filmkönyv, de a címlapon: Bacsókönyv.
Nyár a hegyen (1967)
Forró vizet a kopaszra! (1972)
Ereszd el a szakállamat! (1975)
Zongora a levegőben (1976)
Ki beszél itt szerelemről? (1980)
A svéd, akinek nyoma veszett (1980)
Te rongyos élet (1984)
Hány az óra, Vekker úr? (1985)
Titánia, Titánia, avagy a dublőrök éjszakája (1988)
Balekok és banditák (1997)
De kik azok a Lumnitzer nővérek? (2006)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Banánhéjkeringő&oldid=23449088”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. január 14., 13:38
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.